སྨན་ཁང་འདིར་སྔ་ཕྱིར་རྒྱལ་ཡོངས་ཀྱི་དཔེ་ལྡན་སྨན་ཁང་དང་།རང་ལྗོངས་ཀྱི་བོད་སྨན་ཁོངས་གཏོགས་ཀྱི་རིམ་པ་གཉིས་པའི་སྨན་ཁང་དང་པོ།བོད་ལུགས་གསོ་རིག་སློབ་གླིང་གི་སློབ་ཁྲིད་སྨན་ཁང་།རང་ལྗོངས་ཀྱི་སྨན་བཅོས་གཏན་སྩོལ་གྱི་སྨན་ཁང་བཅས་ཀྱི་ཆོ་ལོ་བསྩལ་ཏེ་ལྷོ་ཁ་ས་ཁུལ་གྱི་མི་དམངས་ལུས་ཕུང་བདེ་ཐང་ཐད་ལ་བཞག་པའི་གྲུབ་འབྲས་ལ་གོང་རིམ་པ་དང་སྤྱི་ཚོགས་སྟེང་ནས་གདེངས་འཇོག་ཚད་མེད་བྱས།མདོར་ན་ལྷོ་ཁ་ས་ཁུལ་གྱི་སྨན་རྩིས་འགྲོ་ཕན་གླིང་འདི་ནི་གོང་འགྲོ་ཁྲིད་ཀྱི་ཡང་དག་པའི་སྣེ་ཁྲིད་དང་སྲིད་གཞུང་གི་གྱ་ནོམ་པའི་རོགས་རམ།རྒྱ་ཆེའི་ལས་བཟོ་རྣམས་ཀྱི་འབད་འཐབ་ལ་བརྟེན་ནས་དུས་ཐུང་ནང་བོད་ལྷོ་ཁུལ་གྱི་སྐྱེ་འགྲོ་ནད་པའི་བདེ་ཐང་སྲུང་སྐྱོབ་དང་།ནད་རིམས་སྔོན་འགོགབོད་སྨན་ཐོན་སྐྱེད།གསོ་རིག་སློབ་གསོ།བོད་སྨན་ཞིབ་འཇུག་སོགས་ཕྱོགས་གང་ཅིའི་བྱ་བ་འཐུས་ཚང་ངང་མུ་མཐུད་ཡར་རྒྱས་གོང་འཕེལ་འགྲོ་བཞིན་ཡོད་ལ།བོད་ཀྱི་རིག་གནས་ཤུལ་འཛིན་དང་འཕེལ་རྒྱས་ཀྱི་ཁྲོད་དུ་རང་རང་སོ་སོར་ཐུན་མོང་མ་ཡིན་པའི་གཉེར་སྐྱོང་གི་མདུན་ལམ་ཡངས་ཤིང་རྒྱ་ཆེ་བ་ཞིག་ཡོད་པར་ཡིད་ཆེས་དང་སྤོབས་པས་ཁེངས་ཡོད།